এশিয়ার জনমিতি
এশিয়া মহাদেশ পৃথিবীর স্থলভাগের ২৯.৪% অংশ জুড়ে বিস্তৃত এবং এর জনসংখ্যা প্রায় ৪.৫ বিলিয়ন (২০১৫ সালের হিসাবে),  যা বিশ্বের জনসংখ্যার প্রায় ৬০%। চীন ও ভারত দুটি দেশের মিলিত জনসংখ্যা ২০১৫ সালের হিসাবে ২.৭ বিলিয়নেরও বেশি বলে অনুমান করা হচ্ছে। ২০৫০ সালের মধ্যে এশিয়ার জনসংখ্যা ৫.২৬ বিলিয়ন বা তৎকালীন বিশ্বের প্রাক্কলিত জনসংখ্যার প্রায় ৫৪% হতে পারে বলে ধারণা করা হচ্ছে। ২০১৫ সালের হিসাবে অত্যন্ত অসম হারের সাথে এশিয়ার জনসংখ্যা বৃদ্ধির হার ছিল ১.২% পি.এ., অনেক পশ্চিম এশীয় দেশের জনসংখ্যা বৃদ্ধির হার ২% পি.এ. এর উপরে, এর মধ্যে উল্লেখযোগ্য হলো পাকিস্তান ২.৪% পি.এ., অপরদিকে চীনের ০.৫% পি.এ.-এর নিচে বৃদ্ধি হার।